

**SKUPNA IZHODIŠČA PREVERJANJA IN OCENJEVANJA PRI PREDMETIH GEOGRAFIJA IN ZGODOVINA ZA ŠOLSKO LETO 2019-20**

**Potrdil strokovni aktiv dne: 28. 8. 2019 Vodja aktiva: Vesna Vervega, prof. geo**

***Število ocen v šolskem letu ter oblike in načini ocenjevanja***

Vsak dijak **1., 2., 3. letnika (ZGO, GEO) in 4. letnika (ZGO)** mora med šolskim letom pridobiti najmanj **3 pisne ocene in 2 ustni oceni,** pri čemer se lahko druga ustna ocena nadomesti z drugimi oblikami ocenjevanja (kreditne točke, referat, seminarska naloga….).

V **3. letniku izbirne geografije** dijaki ne pišejo pisnih preizkusov, niso niti ustno vprašani, ampak dobijo oceno iz opravljene ekskurzije. V 3. letniku izbirne geografije dijaki opravijo še 4 vaje, ki so ovrednotene po kriterijih internega dela mature iz geografije, in se upoštevajo kot opravljene vaje za interni del mature.

V **3. letniku izbirne zgodovine** dijaki pridobijo **2 pisni oceni**.

V **4. letniku izbirne geografije** dijaki pridobijo**: 4 pisne ocene v celem šolskem letu**, **2 ustni oceni,** pri čemer se lahko druga ustna ocena nadomesti z drugimi oblikami ocenjevanja (kreditne točke, referat, seminarska naloga….).Terenske vaje opravijo po pravilih PIK geografija (kriteriji za pridobitev točk iz internega dela mature) že v 3. letniku izbirne geografije. V 4. letniku opravijo še strokovno ekskurzijo po pravilih PIK geografija.

V **4. letniku izbirne zgodovine** dijaki pridobijo **3 ocene: 2 pisni in 1 oceno iz kreditnih točk.**

Strokovno ekskurzijo opravijo po pravilih PIK zgodovina (kriteriji za pridobitev točk iz internega dela mature).

***Ocenjevanje in razmerja pri določitvi ocen med posameznimi oblikami ocenjevanja***

Dijak ima **nezadostno** oceno ob koncu pouka (in s tem **popravni izpit**), če ima več kot eno negativno oceno.

Zaključna ocena se določi kot je zapisano v Skupnih izhodiščih II. gimnazije (4.1), z izjemo, da se dijaku, ki ima eno nepopravljeno negativno oceno, ne glede na decimalna mesta pri izračunu povprečne ocene, ocena zaključi navzdol.

Če dijak ob koncu pouka nima katere od minimalnega števila predvidenih ocen (glej poudarjeni tisk zgoraj), je **neocenjen** in mora opravljati **dopolnilni izpit.**

Dijak ima **nezadostno** oceno ob koncu pouka (in s tem **popravni izpit**) v primerih, predvidenih v Skupnih internih izhodiščih preverjanja in ocenjevanja znanja na II. gimnaziji Maribor.

**Pisno nalogo** dijaki pišejo praviloma med 35 in 45 minut, vsi hkrati dve enakovredni ali isto različico nalog

Dijak lahko pridobi tudi **odlično oceno** v primeru, da doseže 1. mestu na tekmovanju iz raziskovalnih nalog (Mladi za napredek Maribora ali drugo) ali se vrsti na državno tekmovanje iz geografije.

Ta ocena **ne** nadomesti nobene pisne ali ustne ocene.

Vse pridobljene ocene v vseh letnikih geografije in zgodovine so **enakovredne.**

***Oblike ocenjevanja, ki niso določene v učnih načrtih***

**Druga ustna ocena** pri geografiji se lahko nadomesti s sprotnim preverjanjem znanja- kreditnimi točkami:

1. terensko delo

2. kratko ustno / pisno preverjanje

3. samostojne predstavitve / referati

4. vrednotenje delovnega zvezka / samostojnega domačega dela

V primeru, da zaradi opravičenih razlogov dijak ne more opraviti terenskega dela ali biti prisoten na ekskurziji, mu njegov učitelj določi čas, do katerega opravi drugo terensko delo ali vsebinsko ustrezno nalogo. Način opravljanja in vrednotenja nadomestnih nalog je zapisan v dokumentu pod naslovom: Načrt obveznih enodnevnih medpredmetnih ekskurzij za šolsko leto 2019-20.

***Merila in kriteriji ocenjevanja znanja***

Merila in kriteriji **pisnega** ocenjevanja znanja so določena v Skupnih izhodiščih preverjanja in ocenjevanja znanja na II. gimnaziji Maribor.

**Merila in kriteriji ustnega ocenjevanja pri geografiji:**

|  |  |  |  |
| --- | --- | --- | --- |
| 1. **LETNIK**   Taksonomska stopnja in opis: | popolno | delno | nezadovoljivo |
| ZNANJE IN RAZUMEVANJE:  -našteje, navede, razlikuje, uvrsti in opiše osnovne pojme, sestavne dele, procese, vzroke in posledice fizičnih in družbenih elementov v pokrajini (notranje in zunanje sile, notranja zgradba Zemlje, reliefne oblike, podnebje, prst, vodovje, rastlinstvo, prebivalstvo, naselja) ter gospodarskih dejavnosti človeka  -razloži osnoven vzroke in posledice pojavov v pokrajini, dejavnike, ki vplivajo na procese,  -osnovne oblike prepozna na skici in jih zna opisati  zna uporabljati zemljevid | 2 | 1 | 0 / 0,5 |
| UPORABA, ANALIZA:  -pojasni medsebojne vplive in soodvisnost fizičnih in družbenih elementov, dejavnikov in procesov v pokrajini ter gospodarskih dejavnosti človeka  -prepozna in imenuje tipične kamnine v Sloveniji  -razloži pozitivne in negativne posledice le-teh za pokrajino in človeka  -na primeru iz Slovenije ali sveta zna razložiti določene pojave, procese in posledice | 3 | 1,5 | 0/1 |
| SINTEZA, VREDNOTENJE:  -ovrednoti medsebojne vplive in soodvisnost fizičnih in družbenih elementov, dejavnikov in procesov v pokrajini ter gospodarskih dejavnosti človeka  -na primerih iz sveta in Slovenije razloži delovanje naravnih dejavnikov in njihov vpliv na površje in človeka  -ovrednoti vlogo človeka pri preoblikovanju pokrajine  -predvidi nadaljnji razvoj in spremembe  - analizira razloge za spremembe in posledice le-teh | 5 | 2,5 | 0/2 |

|  |  |  |  |
| --- | --- | --- | --- |
| **2./3.LETNIK**  Taksonomska stopnja in opis: | popolno | delno | nezadovoljivo |
| ZNANJE IN RAZUMEVANJE:  -pozna osnovne geografske pojme tematskega sklopa, ki se preverja,  -zna definirati osnovne geografske pojme tematskega sklopa, ki se preverja,  -zna brati klimograme,  -zna iz diagrama predvideti določene dogodke,  -zna v atlasu pokazati glavne reke, gorovja, države, ki se preverjajo v tematskem sklopu. | 2 | 1 | 0 / 0,5 |
| UPORABA, ANALIZA:  -zna analizirati klimograme, diagrame, tabele, grafikone,  -razlikuje med sorodnimi geografskimi pojmi,  -zna s pomočjo teorije, podatkov, slikovnega gradiva poiskati razlike in podobnosti med deli sveta,  -zna povezati teorijo s prakso,  -prepozna v nemi karti nižavja, gorovja, višavja, puščave, reke, otoke, polotoke, … | 3 | 1,5 | 0/1 |
| SINTEZA, VREDNOTENJE:  -zna ovrednotiti okoljska protislovja sodobnega sveta,  -s pomočjo kart, grafikonov, diagramov ovrednoti usmerjenost držav sveta,  -na osnovi teorije in informacij iz medijev zna oceniti poglavitne gospodarske in politične probleme sveta,  -zna z ustreznimi argumenti zagovarjati lastna stališča, … | 5 | 2,5 | 0/2 |

|  |  |  |  |
| --- | --- | --- | --- |
| 1. **LETNIK**   Taksonomska stopnja in opis: | popolno | delno | nezadovoljivo |
| ZNANJE IN RAZUMEVANJE:  - zna našteti osnovne reliefne in podnebne značilnosti Slovenije in njenih regij  -zna s pomočjo klimogramov ugotoviti količino padavin in razporeditev temperatur v Sloveniji in izbrani regiji  -pozna hidrografske značilnosti Slovenije in izbrane regije  -zna ob starostnih piramidah, statističnem in grafičnem gradivu opisati glavne značilnosti prebivalstva Slovenije in izbrane regije  -zna razložiti pomembnejše značilnosti kmetijstva v Sloveniji in izbrani regiji  -zna opisati glavne značilnosti energetike, industrije, prometa, turizma in ostalih dejavnosti v Sloveniji in izbrani regiji  -zna pokazati na zemljevidu reke, mesta, regije, energetske vire, | 2 | 1 | 0 / 0,5 |
| UPORABA, ANALIZA:  -zna pojasniti medsebojne vplive med fizičnimi in družbenimi dejavniki v pokrajini ( Sloveniji in izbrani regiji)  -zna pojasniti vpliv naravnih in družbenih dejavnikov na prebivalstvo in gospodarske dejavnosti človeka v Sloveniji in izbrani regiji  -zna razložiti posledice posegov v naravo v Sloveniji  -zna uporabljati nemo karto | 3 | 1,5 | 0/1 |
| SINTEZA, VREDNOTENJE:  -zna ovrednotiti okoljska protislovja v Sloveniji  -s pomočjo tematskih kart , statistike ovrednoti gospodarsko usmeritev izbrane regije ali Slovenije v celoti  -o karti ovrednoti vplive naravnih in družbenih dejavnikov na gospodarstvo in življenje ljudi  -zna pojasniti in ovrednotiti povezave Slovenije v Evropi in svetu | 5 | 2,5 | 0/2 |

**TOČKOVNIK:**

**10 TOČK – ODLIČNO 5**

**9, 8 TOČK – PRAVDOBRO 4**

**7 TOČK – DOBRO 3**

**6 TOČK – ZADOSTNO 2**

**5 IN MANJ TOČK – NEZADOSTNO 1**

# KRITERIJI OCENJEVANJA EKSKURZIJE – GEOGRAFIJA

# 3. LETNIK – izbirni

**POZNAVANJE IN RAZUMEVANJE POKRAJIN IN PROCESOV V NJIH, ORIENTACIJA, NASTOP**

|  |  |  |  |  |
| --- | --- | --- | --- | --- |
| **ZNANJE/OCENA** | ODLIČNO (5) | PRAV DOBRO (4) | DOBRO (3) | ZADOSTNO (2) |
| **POZNAVANJE VSEBINE** | Opiše in imenuje obiskane pokrajine in jih umesti v ustrezno makroregijo | Imenuje večino obiskanih pokrajin in opiše njihove bistvene značilnosti | Imenuje vsaj eno pokrajino in opiše nekatere njene značilnosti | Spomni se le posameznih detajlov |
| **ORIENTACIJA NA KARTI** | Na karti za pokazati celotno pot | Na karti pokaže približno pot | Pot rekonstruira le ob učnem listu z vrisano potjo | Pot rekonstruira le s pomočjo učitelja |
| **ORIENTACIJA Z ZEMLJEVIDOM** | Pravilno orientira zemljevid s kompasom ter pravilno odčita in pokaže vidne elemente v pokrajini | Pravilno orientira zemljevid s kompasom ter odčita najbolj markantne elemente v pokrajini | Pravilno postavi kompas na zemljevid ter odčita bližnje elemente v pokrajini | Za pravilno orientacijo zemljevida in odčitavanje elementov v pokrajini potrebuje pomoč |
| **RAZUMEVANJE:**  **RAZLAGA POKRAJINE;**  **SKLEPANJE:**  **NA OSNOVI OPAZOVANJA** | Razloži življenje ljudi, gospodarstvo in arhitekturo v obiskani pokrajini v  povezavi z naravnimi danostmi. Trditve podkrepi z ilustrativnimi primeri, ki izhajajo iz lastnega opazovanja in logičnega sklepanja | Pravilno poveže relief in gospodarstvo v pokrajini. Uporabi ustrezne primere iz lastnega opazovanja ali iz literature. Sklepanje je ustrezno in dokazuje dobro poznavanje in opazovanje | Relief in gospodarstvo v pokrajini poveže z napakami. Primeri so neprepričljivi, in kažejo na površno opazovanje in slabo podlago za sklepanje | Povezavo in primer najde le ob pomoči učitelja, kar kaže na površno opazovanje ali nezainteresiranost. Sklepanje je nelogično in je posledica pomanjkanja informacij |
| **NASTOP :**  **- PRED MIKORFONOM**  **- NA OPAZOVALNIH POSTAJAH**  **V RAZREDU** | Samozavesten, poroča na pamet, v skladu z videnim v pokrajini.  Na listu ima le podatke in ključne besede. Jezik je bogat, izraža se slikovito | Nastop je soliden, pripoveduje z naslonitvijo na napisano besedilo in neodvisno od videnega v pokrajini. Jezik je močno vezan na vir oz. literaturo | Pri nastopu se zatika. Vsebina je ponavljanje dikcij iz vira, ni osvojena in povezana z videnim, marsikaj povedanega sam slabo razume ali ne razume | Nastop je slabo pripravljen, pripoved je nejasna in nepovezana |

**Merila in kriteriji ustnega ocenjevanja pri zgodovini:**

**Odlično (5)** Pri vseh vprašanjih je nedvomno, da dijak predelano snov pozna celovito in natančno, sposoben je povezovati ločene dele snovi, razmišlja logično, povezuje teorijo in prakso, nakazane probleme rešuje samostojno, rezultate pa ustrezno interpretira. Dijak zna snov ovrednotiti in vzpostaviti oseben odnos do nje.

**Prav dobro (4)** Odgovori na vprašanja so celoviti, vendar učenec snov nekoliko slabše povezuje. Potrebna je pomoč učitelja, vendar zgolj pri podrobnejši razlagi problemov. Prisotne so nekatere pomanjkljivosti in netočnosti pri podrobnejši razlagi snovi, dijak tudi nima vzpostavljenega celovitega odnosa do obravnavanih tem.

**Dobro (3)**Učenec s pomočjo podvprašanj odgovori na zastavljena vprašanja, vendar ne odgovarja povsem prepričljivo in tekoče, učiteljeva pomoč je nujna. Dijakovo znanje ni poglobljeno in podrobno, pozna in pojasni pa osnovne pojme. Znanja ne povezuje in ne zna uporabiti v praksi, prav tako nima vzpostavljenega odnosa do snovi.

**Zadostno (2)** Dijak snov pozna le v osnovah, izražanje je nepovezano, napake so pogoste, le težko jih popravlja, pri odgovarjanju je negotov. Osnovnih pojmov ne zna pojasniti, prav tako jih zamenjuje med seboj in jih ne zna povezovati. Šibko poznavanje snovi je sicer prisotno, vendar je izrazito pomanjkljivo in se le za odtenek dviga nad neznanjem.

**Nezadostno (1)** Dijak je kljub pomoči učitelja neuspešen in ne odgovori niti na polovico zastavljenih vprašanj, odgovori, ki jih v obrisih pozna, pa so izrazito pomanjkljivi in ne kažejo vsaj osnovnega poznavanja snovi.

***Izpiti***

P**opravni, dopolnilni in predmetni izpiti** iz zgodovine in geografije so sestavljeni iz pisnega dela, ki traja od 45 do 60 minut in ustnega dela, ki traja do 20 minut.

Pred ustnim delom, za katerega dijak komplet vprašanj izžreba izmed ponujenih, ima dijak pravico do priprave v trajanju največ 15 minut.

Skupna ocena izpita je povprečje ocen pisnega in ustnega dela, pri čemer sta oba dela enakovredna (pri tem upoštevamo način zaključevanja ocen s povprečjem, kot je predviden v Skupnih internih izhodiščih preverjanja in ocenjevanja znanja na II. gimnaziji Maribor).

Dijaki se na izpite prijavijo v skladu z in v rokih, določenih s šolskim sistemom prijavljanja na izpite.

Naloge in vprašanja (komplete) sestavi in potrdi strokovni aktiv pred izpitom in jih v predpisanem roku odda.

**STROKOVNE GEOGRAFSKE EKSKURZIJE – NADOMESTNA NALOGA**

**Strokovna enodnevna ekskurzija je obvezna za vse dijake 1., 2. in 3. letnikov. Dijak je dolžan ob koncu ekskurzije, isti dan (na avtobusu) oddati pravilno rešeno delovno gradivo in aktivno sodelovati na ekskurziji. Če dijak ni prisoten na ekskurziji, oziroma je prisoten, ampak ne odda rešenega delovnega gradiva, kot je navedeno, opravi nadomestno nalogo.**

**Ekskurzij pri izbirnem predmetu se opravi po navodilu učitelja.**

**NADOMESTNA NALOGA**

**Dijak, ki se opravičeno ne udeleži ekskurzije, dobi 6 opravičenih ur in opravi nadomestno nalogo.**

Dijak je opravičeno odsoten:

* če je v času ekskurzije bolan in ima zdravniško opravičilo (o njegovi bolezni je obveščen razrednik)
* če zboli na dan ekskurzije in starši javijo to razredniku do odhoda na ekskurzijo
* če ima status športnika ali kulturnika in ima tisti dan (ali dan prej, dan za tem) pomembno tekmo ali predstavo
* če ima tisti dan že vnaprej določen zdravniški pregled (zdravniško potrdilo o tem preveri razrednik).

**Dijak, ki ni opravičeno odsoten (zgoraj navedena pravila), pridobi 6 neopravičenih ur in opravi nadomestno nalogo**.

Dijak je neopravičeno odsoten:

* če starši do ure odhoda ne obvestijo razrednika o razlogu odsotnosti
* če dijak ne sporoči razredniku odsotnost, za katero vzrok pozna že prej
* če dijak do ure odhoda nima potrebnih in veljavnih dokumentov (osebne izkaznice)

**EKSKURZIJA 1. LETNIK**

1. **REFERAT Z NASLOVOM: OBPANONSKA SLOVENIJA**

- dijaki/inja pripravi gradivo v katerem preuči:

* naravne značilnosti Voglajnsko – Sotelske Slovenije, Hrvaškega Zagorja ter Kozjanskega (lego, reliefne poteze, podnebne značilnosti, vodovje, prst in rastje)
* družbene značilnosti (poselitev, gospodarske dejavnosti )
* poudarek: gospodarska usmerjenost teh pokrajin in njihov položaj danes
* zgodovina človeka in muzej v Krapini
* zaključek

Referat mora ustrezati kriterijem za pisanje referata.

1. **EKSKURZIJA**

- dijak/inja opravi krajšo ekskurzijo v omenjeno območje in odda poročilo, v katerem opiše:

* potek poti in namen ekskurzije
* vsebino dveh opravljenih ogledov (grad in muzej – dokazilo je vstopnica)
* analizo opravljene ekskurzije
* osebne vtise

1. **USTNI ZAGOVOR VSEBINE REFERATA**

* Učitelj geografije ustno preverja vsebino referata in ekskurzije po dogovoru z dijakom

**Datum oddaje: Po dogovoru z učiteljem geografije.**

**EKSKURZIJA 2. LETNIK**

1. **REFERAT Z NASLOVOM: LJUBLJANSKA KOTLINA**

- dijaki/inja pripravi gradivo v katerem preuči:

* naravne značilnosti obeh regij (lego, reliefne poteze, podnebne značilnosti, vodovje, prst in rastje)
* družbene značilnosti (poselitev, gospodarske dejavnosti )
* poudarek: slovenska narodnostna manjšina – zgodovinsko ozadje in njen položaj danes
* zaključek

Referat mora ustrezati kriterijem za pisanje referata.

1. **EKSKURZIJA**

- dijak/inja opravi krajšo ekskurzijo v omenjeno območje in odda poročilo, v katerem opiše:

* potek poti in namen ekskurzije
* vsebino dveh opravljenih ogledov (dokazilo so vstopnice)
* analizo opravljene ekskurzije
* osebne vtise

1. **USTNI ZAGOVOR VSEBINE REFERATA**

* Učitelj geografije ustno preverja vsebino referata in ekskurzije po dogovoru z dijakom

**Datum oddaje: Po dogovoru z učiteljem geografije.**

**EKSKURZIJA 3. LETNIK**

1. **REFERAT Z NASLOVOM: GORIČKO**

- dijaki/inja pripravi gradivo v katerem preuči:

* naravne značilnosti regije (lego, reliefne poteze, podnebne značilnosti, vodovje, prst in rastje)
* družbene značilnosti (poselitev, gospodarske dejavnosti )
* poudarek: slovenska verska manjšina – zgodovinsko ozadje in njen položaj danes
* rastlinski in živalski svet (zavarovana območja)
* zaključek

Referat mora ustrezati kriterijem za pisanje referata.

1. **EKSKURZIJA**

- dijak/inja opravi krajšo ekskurzijo v omenjeno območje in odda poročilo, v katerem opiše:

* potek poti in namen ekskurzije
* vsebino dveh opravljenih ogledov (dokazilo so vstopnice)
* analizo opravljene ekskurzije
* osebne vtise

1. **USTNI ZAGOVOR VSEBINE REFERATA**

* Učitelj geografije ustno preverja vsebino referata in ekskurzije po dogovoru z dijakom

**Datum oddaje: Po dogovoru z učiteljem geografije.**

**KRITERIJI OCENJEVANJA REFERATA, SEMINARSKE NALOGE OZIROMA EKSKURZIJE ZA 1., 2., 3. LETNIK**

**REFERAT, SEMINARSKA NALOGA ALI POROČILO MORATA BITI NAREJENA SAMOSTOJNO.**

|  |  |
| --- | --- |
| **PODROČJA OCENJEVANJA** | |
| urejenost referata | - urejena naslovnica in kazalo vsebine, jezikovna pravilnost,  - slikovni material (oštevilčene skice, slike, tabele z naslovi in legendo),  - pravilno citiranje virov in literature,  - priloge (karte, zemljevidi, delovni in učni listi, prospekti, fotografije),  - pravočasno oddani referat . |
| Vsebina | - ustreznost in natančnost obravnavane teme |

**KRITERIJI OCENJEVANJA POROČILA (EKSKURZIJE)**

|  |  |
| --- | --- |
| **PODROČJA OCENJEVANJA** | |
| urejenost referata | - urejena naslovnica in kazalo vsebine, jezikovna pravilnost,  - slikovni material (oštevilčene skice, slike, tabele z naslovi in legendo),  - pravilno citiranje virov in literature,  - priloge (karte, zemljevidi, delovni in učni listi, prospekti, fotografije),  - pravočasno oddano poročilo. |
| vsebinski del | - natančno opredeljen uvod (cilji, namen, opisana pot in vrisana na karto)  - poznavanje in razumevanje vsebin posameznih delov ekskurzije (ogledov)  - ustrezno narejen zaključek (analiza, sinteza in vrednotenje vseh delov vsebin ekskurzije, primerjava z domačo pokrajino ter osebni vtisi o ekskurziji |

**Potrdil strokovni aktiv dne 28. 8. 2019 Vodja aktiva:**

**Vesna Vervega, prof. geo**